Мин Юнги

Мин Юнги (; 1993 жылдың 9 наурызында дүниеге келді, Suga ретінде көбірек танымал ) — оңтүстік кореялық рэпер, композитор және дыбыс продюсері. BTS бойз-бендінің негізгі рэпері болып табылады. 2016 жылдың тамыз айында өзінің жеке «Agust D» атты микстейпін Agust D сахналық есімімен шығарды.

 Өмірбаяны 
Мин Юнги 1993 жылдың 9 наурызында Тэгу қаласында дүниеге келді. Ағасы Min Geum-jae. Тэджондағы бастауыш мектепте, Кваным орта мектебінде және Апгуджеонг жоғарғы мектебінде оқыды. 13 жасында ән жазып, MIDI-ді үйрене бастады. 17 жасында дыбыс жазу студиясында жартылай жұмыс күнімен жұмыс істеді. Сол уақыттан бастап Юнги музыка жасап, оны аранжировкалаумен, рэп айтумен және жаттығу концерттерімен айналыса бастады. Big Hit Entertainment-ке түскенге дейін, ол андерграунд рэпер Gloss ретінде танымал болды. D-Town хип-хоп командасының құрамында, ол 2010 жылы Кванджу көтерілісінің құрметіне арналған «518-062» трегін шығарды.https://web.archive.org/web/20180509104631/http://tenasia.hankyung.com/archives/298078

2019 жылдың наурыз айында, «Телерадио және ойын-сауық» мамандығы бойынша Глобалды кибер-университетті бітірген соң, Юнги Ханьян кибер-университетіне жарнама және медиа саласындағы іскерлік әкімшілік магистратура бағдарламасына оқуға түсті.https://web.archive.org/web/20231226111810/https://entertain.naver.com/read?oid=609&aid=0000298280

 Әскери қызметі 
2020 жылдың желтоқсанында әскери қызмет туралы заңға енгізілген өзгерістерден кейін BTS бойз-бэндінің барлық мүшелеріне 2021 жылы міндетті әскери қызметті кейінге қалдыруға мүмкіндік берілді, бұл мерзім 2022 жылдың соңына дейін ұзартылды. 2023 жылдың 7 тамызында, әлемдік турын аяқтағаннан кейін, Big Hit Music лейблі Weverse қызметі арқылы Юнги кейінге қалдырудан бас тарту туралы өтініш бергенін және әскери міндетін орындауға кірісетінін жариялады.https://m.entertain.naver.com/now/article/477/0000444552 22 қыркүйекте ол әскери қызметін әлеуметтік қызметкер ретінде бастады.

 Мас күйінде көлік жүргізуге қатысты айыптар 
2024 жылдың 6 тамызында түнде Юнги Сеулдің Ханнам-дон ауданында электросамокатпен жүргенде құлап, оны полицей анықтап, оның мас күйінде болғанын байқады.https://www.nytimes.com/2024/08/07/arts/bts-suga-drunk-electric-scooter.html Полиция бөлімшесінде алкогольге тексерілген соң, қанындағы алкоголь деңгейі кемінде 0,08% болғандықтан, Юнги айыппұл төлеп, жүргізуші куәлігінен айырылды. Әнші мен оның лейблі Big Hit Music бұл жағдайға байланысты мәлімдемелер жасап, тамақ ішіп отырған кезде алкоголь ішкенін және Юнги кешірім сұрағанын хабарлады.https://www.bbc.com/news/articles/cy0rl85rjvyo Фанаттары Юнгидің кешірімін қабылдап, оны қолдады.

2024 жылдың 8 тамызында полиция Юнгиге қатысты Оңтүстік Кореяның жол қозғалысы туралы заңын бұзды деген айыппен тергеу басталғанын хабарлады.https://n.news.naver.com/article/025/0003378712?sid=102 Оңтүстік Кореяның әскери еңбек ресурстары басқармасы бұл мәселені бөлек қарастырмайтынын мәлімдеді, өйткені бұл оқиға жұмыс уақытынан тыс уақытта болған жеке іс деп саналды. 16 тамыз күні таңертең Hybe штаб-пәтерінің алдында кейбір BTS фанаттары қаржыландырған наразылық жүк көліктері пайда болды.https://www.yesasia.ru/article/1549200 Жүк көліктерінде Юнгидің бойз-бэндтен кетуін талап ететін жазбалар көрсетілді.

24 тамызда Юнги мас күйінде көлік жүргізу оқиғасына байланысты тергеуге шақырылды. Полиция бөлімшесінің алдында әнші БАҚ өкілдеріне қысқаша мәлімдеме жасап, бұл желі қолданушылары арасында реакция тудырды. 15 тамызда «Samsung Deutschland» аккаунты X әлеуметтік желісінде Юнги бейнеленген Galaxy S24 Ultra телефонының суреттері бар жақында жарияланған жазбаларды өшіріп тастады.https://www.yesasia.ru/article/1550103

 Мансабы 
2013 жылы 13 маусымда Мин Юнги  BTS тобының мүшесі ретінде «2 Cool 4 Skool» альбомындағы «No More Dream» трекімен сахнаға шыққан болатын. Ол BTS тобының барлық альбомдарындағы бірнеше өлеңнін сөзін және музыкасын жазған.

9 желтоқсан күні 2013 жылы оған аппендицит диагнозы қойылып, операция жасау үшін Кореяға қайтқан болатын, сол үшін де Шуга көптеген концерттерде қалған мемберлермен бірге бола алмады.

 Жеке мансабы 
Мин Юнгидің ең алғашқы жеке микстейпі 2016 жылдың 16 тамызы күні  Agust D сахналық есімімен шықты. «Agust D» және  «Give it to Me»  видеоклиптары YouTube канылына шығарылған болатын. Бұл видеоклиптер 12 сағаттан аз уақыт ішінде 1 миллионннан астам көрермен жинаған.

 Дискография 

 Bangtan Boys 
 Синглдары 
№АльбомАльбом жайлы ақпаратКорейше12 COOL 4 SKOOL Шығарылған күні: 12.06.2013Жапонша1NO MORE DREAM -Japanese Ver.- Шығарылған күні: 04.06.20142BOY IN LUV -Japanese Ver.- Шығарылған күні: 16.07.20143DANGER -Japanese Ver.- Шығарылған күні: 19.11.20144FOR YOU Шығарылған күні: 17.06.20155I NEED U -Japanese Ver.- Шығарылған күні: 08.12.20156RUN -Japanese Ver.- Шығарылған күні: 15.03.2016

 Мини-альбомдары 
№АльбомАльбом жайлы ақпарат1O!RUL8,2? Шығарылған күні: 11.09.20132Skool Luv Affair Шығарылған күні: 12.02.2014Skool Luv Affair Special Addition Шығарылған күні: 14.05.20143花樣年華 pt.1 Шығарылған күні: 29.04.20154花樣年華 pt.2 Шығарылған күні: 30.11.20155花樣年華: Young Forever Шығарылған күні: 02.05.2016 
Трек-парақша

 Толықформатты альбомдары 
№АльбомАльбом жайлы ақпаратКорейше1DARK&WILD Шығарылған күні: 20.08.20142WINGS Шығарылған күні: 10.10.2016Жапонша1WAKE UP Шығарылған күні: 24.12.2014

Санат:Оңтүстік Корея әншілері